google/wiki40b huggingface dataset:
Nadine Trintignant

Nadine Trintignant (neiupõlvenimi Nadine Marquand; sündinud 11. novembril 1934 Nice'is) on prantsuse filmilavastaja.
Tema tuntumaks tööks on 1967. aastal valminud draamafilm "Mon amour, mon amour". Filmi peaosas mängis tema endine abikaasa Jean-Louis Trintignant.

Isiklikku

Nadine Trintignant oli aastail 1960–1976 abielus filminäitleja Jean-Louis Trintignant'iga. Sellest abielust sündis kolm last: Marie Trintignant (1962–2003), Vincent Trintignant (sündinud 1973) ja Pauline, kes suri 11-kuuselt.
Tema vend on samuti tuntud filmilavastaja Christian Marquand.
Kerli Nõu

Kerli Nõu (sündinud 2. novembril 1983 Tartus) on maailmarändur, kirjanik ja kirjastaja. 
2017. aasta seisuga oli 33-aastane Kerli Nõu külastanud tavalise turistina 102 riiki ja kõiki maailmajagusid, sealhulgas Antarktikat. Reisikirjade kogumik "Mina ja maailm. Valitud lugusid 102 riigist" ilmus 2017. aasta augustis. Raamatus on juttu 55 riigist.
Kerli Nõu lõpetas aastal 2002 Hugo Treffneri Gümnaasiumi. Seejärel õppis ta 2002–2005 Tallinna Ülikoolis, mille lõpetas bakalaureusekraadiga andragoogikas (lisaerialaks kommunikatsiooni- ja suhtlemispsühholoogia). Keskkooliaastatel oli Kerli Nõu juhatuse liikmena tegus Eesti Õpilasesinduste Liidus.
2002–2004 töötas Nõu vabakutselise ajakirjanikuna, 2003 projektijuhina kindlustusfirmas Seesam (Seesam Rahvusvaheline Kindlustuse Aktsiaselts) ning 2005–2007 ajakirjanikuna Eesti Päevalehes, kirjutades teaduse ohtlikkuse ja majanduse teemadel. 2010. aasta septembris avaldas Nõu oma kulu ja kirjadega eluloolise töövihiku "Minu parimad aastad".
Roadrage

"Roadrage" on Soome rockabilly-ansambli Roadracers 2007. aasta album.
Uus-Meremaa 1-sendine münt

Uus-Meremaa 1-sendine münt oli Uus-Meremaa väikseim dollarivääringus münt 10. juulist 1967 kuni 30. aprillini 1990.
1967–1987 vermiti üle 553 miljoni 1-sendise mündi. 1-sendine oli pronksist, kaaluga 2,07 g ja läbimõõduga 17,53 mm. Mündi kujundas Reginald Berry. 1985. aastani oli mündi esiküljel kujutatud Arnold Machini kujundatud Elizabeth II portree, 1986. ja 1987. aasta väljaannetel Raphael Makloufi kujundatud portree. Mündi tagaküljel oli sõnajalaleht. 1-sendiste vermimine lõppes inflatsiooni tõttu ja 1990. aastal kaotas 1-sendine kehtivuse koos 2-sendise mündiga.
Fotoperiodism

Taimede fotoperiodism

Paljudel õistaimedel tagab fotoperiodismi pigment fütokroom, mis aitab taimel ajastada õitsemisaja.
Punase valguse (660 nm) mõjul aktiveerub taimedes fütokroom, kaug-punane valgus (730 nm) aga pärsib fütokroomi aktiivsust. Kuuvalgusel on kaug-punase valguse protsentuaalne kogus suurem kui päikesevalgusel – seega öösel muutub fütokroom järk-järgult inaktiivseks. Pikemate ööde käigus on taim võimeline, lähtudes fütokroomi inaktiivsuse hulgast, hindama öö pikkust.
Üldistatult saab õistaimi tüpiseerida järgmiselt: pikapäevataimed, lühipäevataimed ja päevaneutraalsed taimed.
Pikapäevataimed vajavad edukaks õitsemiseks päevapikkust, mis ületab (kokkuleppeliselt) 12 tundi – see tähendab, et valguseperiood on pikem kui ööperiood. Enamasti õitsevad need taimed (hilis)kevadel või (vara)suvel.
Lühipäevataimed saavad edukalt õitseda, kui ööperiood on pikem valguseperioodist (ehk öö on pikem kui päev). Enamasti õitsevad need taimed hilissuvel, sügisel või talvel.
Päevaneutraalsetele taimede õitsemine ei sõltu fotoperiodismist, mis tähendab, et neil pole oluline päeva ja öö pikkuse suhe. Mõnedel päevaneutraalsetel taimedel on märgatud fotoperiodismi asemel vernalisatsiooni ehk jarovisatsiooni.

Loomade fotoperiodism

Loomade puhul avaldub fotoperioodiline reaktsioon harvem. Mõnedel loomadel sõltuvad päevapikkusest morfoloogilised tunnused, näiteks kasv ja suurus. Vähem on täheldatud mõnedes rühmades fotoperiodismist tingitud polümorfismi ja ebavõrdset soolist jaotust.
Tsükliliste nukleotiidide poolt avatavad ioonikanalid

Tsükliliste nukleotiidide poolt avatavad ioonikanalid (cyclic nucleotide-gated ion channels) on ioonikanalid, mis avanevad tsükliliste nukleotiidide kohalolu korral.

Mehhanism

Kanalid avab keemiline ligand (tsükliline nukleotiid), kuid nad on ehituselt sarnasemad pinge-avatavate ioonikanalite perekonnale kui ionotroopsetele retseptoritele. Tsükliliste nukleotiidide poolt avatavad ioonikanalid on sageli positiivselt või negatiivselt laetud piirkonnad, mis võivad reageerida membraanipotentsiaali muutustele. Nende laetud piirkondade otstarbest ja funktsioonist ei saada veel täielikult aru.

HCN-kanalid

Teiste näidete seas on hüperpolarisatsiooni poolt aktiveeritavad tsükliliste nukleotiidide poolt avatavad kaaliumikanalid (HCN-kanalid: HCN1, HCN2, HCN3, HCN4.
Köitekunst

Köitekunst on köitekujundusega tegelev tarbekunsti haru.
Köitekunsti professionaalne viljeleja on köitekunstnik.
Eesti köitekunstnikke koondab Eesti Köitekunstnike Ühendus.
Calamodontophis

Leviala

Selle perekonna liigid on levinud Uruguays ja Lõuna-Brasiilias.
Hiroyasu Tsuchie

Hiroyasu Tsuchie (jaapani keeles 土江 寛裕; sündinud 14. juunil 1974 Izumos) on Jaapani sprinter.
Iganõmme Pakamäe paljand

Iganõmme Pakamäe paljand (ka: Laukna paljand) on paljand Iganõmme Pakamäel, halduslikult Rapla maakonna Märjamaa vallas. Paljand on arvele võetud ürglooduse objektina.
Paljand asub Läänemere Joldia staadiumi rannaastangul. Paljandil on näha siluri ladestu Raikküla lademe osalist läbilõiget.
Ele Kõlar

Ele Kõlar (sündinud 6. veebruaril 1951 Tallinnas) on eesti laulja. 
Aastatel 1966–1967 laulis ta ansamblis Ritsikad, seejärel õe Kaja Kõlari 1971. aastal asutatud ansamblis Veenus. Pärast seda laulis ta duetis koos õe Kaja Kõlariga (Ele ja Kaja Kõlar), aastatel 1982–1984 ka Jaak Joala saateansamblis Radar.
Ele Kõlar ei ole lauljana pärast õe Kaja surma enam üles astunud, välja arvatud ülesastumine Popkooripeol 2013, millel kõlas laul "Tulen saarelt".

Isiklikku

Kaja Kõlar oli tema õde, Paap Kõlar on tema vend. Pärast vanemate lahkuminekut said nad endale kaks poolvenda: isa, dirigent Erich Kõlari peres sündis Margo Kõlar, ema, pianist Leelo Kõlari uues peres sündis poeg Mikk Targo.
California udukogu

California udukogu (ka NGC 1499) on emissioonudu, mis asub Perseuse tähtkujus.
Udukogu avastas 1884. aastal E. E. Barnard.
Udukogu nimetus on tulnud sellest, et selle piirjooned meenutavad California osariigi kontuuri. Udukogu asub Maast umbes 1000 valgusaasta kaugusel.
Daniili klooster

Daniili klooster (ka Püha Daniili klooster; vene Данилов монастырь, Даниловский монастырь või Свято-Данилов монастырь) on õigeusu mungaklooster Moskvas Moskva jõe paremal kaldal.
Kloostri rajas 13. sajandi lõpul suurvürst Aleksander Nevski noorem poeg, Moskva vürst Daniil Aleksandrovitš. Kloostri sulgesid Nõukogude võimud ametlikult 1918. aastal, kuni 1930. aastani jätkas see aga mitteametlikult tegevust. See tagastati Vene Õigeusu Kirikule 1983. aastal.
Daniili klooster on stavropigiaalne klooster ehk tegutseb Moskva ja kogu Venemaa patriarhi otsealluvuses.
Eesti Agraarökonomistide Assotsiatsioon

MTÜ Eesti Agraarökonomistide Assotsiatsioon (lühend EAA) on Eesti agraarökonomiste ühendav organisatsioon.
EAA kanti Äriregistrisse 1999.
EAA on koos teiste põllumajandusorganisatsioonidega korraldanud muu hulgas Maaelufoorumit.
Wilhelm Gabriel

Wilhelm Ernst Karl "Wiga" Gabriel (8. august 1897 Berliin – 21. aprill 1964 Berliin) oli saksa helilooja ja muusikakirjastaja.
Tuntuim tema kirjutatud laul on "In München steht ein Hofbräuhaus" (1935). Eestis teatakse seda laulu "Õllepruulija" nime all.
Sargvere saar

Sargvere saar on kaitsealune harilik saar Järva maakonnas Paide linna halduspiirkonnas Sargvere külas Sargvere mõisa pargis. Puu võeti kaitse alla 1966.
Puu ümbermõõt on 580 cm (mõõdetuna 1,3 m kõrguselt) ja kõrgus 26 m.
Tiibadjutant

Tiibadjutant (saksa keeles Flügeladjutant, vene keeles Флигель-адъютант) oli sõjaväeline ametikoht.
Esialgselt tähistas nimetus ohvitseriauastmes adjutanti keisri, feldmarssali või generalissimuse juures.
Hiljem, 19. sajandi algusest kuni 1917. aastani, oli see aunimetus, mis anti keisri õukonna juurde arvatud ohvitseridele.
Tiibadjutandi auaste oli kasutusel ka Saksamaal, Suurbritannias, Bulgaarias.
Asula tänav

Asula tänav on tänav Tallinnas Kesklinna linnaosas Kitseküla asumis. Tänav algab Tallinna–Narva raudtee äärest Kitseküla raudteepeatuse juurest Kauba tänavalt, ristub Asula põiguga ja lõpeb Marta tänaval. Asula tänav on põhjakirde-lõunaedelasuunaline ning ligikaudu 510 meetri pikkune.
Asula tänava hoonestus oli Tallinnas sõjajärgsel perioodil esimene venelaste projekteeritud arhitektuuriansambel, mis ehitati aastatel 1947–1950. Tänava hooned projekteerisid Estonprojekti eelkäijas G. Šumovski, J. Russanov ja A. Bobkov. Kahekorruselised elamud ja ühiselamud asuvad piki tänavat kohati tagasiastega, moodustades Tallinna kontekstis pretsedenditu hoonestusühtsuse. Majad pole dekooriga üle kuhjatud, kuid keskosa rõhutamine frontooniga, mille all on ümarkaarselt lõppevad lodžasid sisaldavad nišid, on igatahes väga ebatavaline klassika interpreteering.
Asula tänav sai nime 27. aprillil 1948. Tänav on nime saanud Alevi tänava eeskujul.
Asula tänaval elas aastatel 1971–1992 laulja Jaak Joala.
2017. aasta juunis tutvustati kuude viisi rekonstrueeritud tänavat.
Kim Herold

Kim Herold (sündinud 22. detsembril 1979) on soome laulja, helilooja ja modell.
2009. aastal osales ta Soome tantsusaates "Tanssii tähtien kanssa", mis on Soome versioon saatesarjast "Strictly Come Dancing".
Timo Glock

2004: Jordan

Glock sõlmis 2004. aastaks testsõitja lepingu Jordani Vormel 1 meeskonnaga. Põhisõitjad olid Nick Heidfeld ja Giorgio Pantano.
Kanada Grand Prix'l tegi Glock asendussõitjana debüüdi, sest Pantano vaidles meeskonna juhtidega palga pärast. Glock lõpetas 11. kohal, kuid pärast Williamsi ja Toyota autode diskvalifitseerimist tõusis seitsmendaks ja teenis kaks punkti. Seda polnud Pantano veel kordagi suutnud. Lisaks oli Glock Heidfeldist ees. Pantano jõudis siiski tiimijuhtidega kokkuleppele ja sõitja koht jäi talle, kuid ta ei saanud kordagi punkte ja katkestas sageli. Seetõttu lõpetati tema leping ja hooaja kolmel viimasel etapil sõitis taas Glock, olles kõigis sõitudes 15. Tema hooaja jooksul saadud kaks punkti ei olnud palju halvem kui Heidfeldi kolm punkti.

2005: Champ Car

Rahaliste raskuste tõttu ei saanud Jordan enam ehitada korralikku autot ega palgata Heidfeldi või Glocki tasemel sõitjaid. Nende asemele võeti kaks uustulnukat.
Glock sai 2005. aastaks koha Põhja-Ameerikas peetavas Champ Cari sarjas. 13 sõidust tuli ta 10 korda punktidele, aga poodiumile sai ainult korra ja see tähendas kokkuvõttes kaheksandat kohta. Ta oli sarja parim uustulnuk.

2006–2007: GP2

2006. aastal sõitis Glock GP2 etappidel. Hooaega alustas Glock keskpärases meeskonnas BCN ja tuli üheksal etapil ainult kaks korda punktidele. Seejärel lülitus ta tugevasse meeskonda iSport ja hooaja ülejäänud 12 etapil jäi ainult kaks korda punktidelt välja (korra katkestas ja viimases sõidus ei startinud). Glock võitis kaks etappi, tuli kaks korda teiseks ja korra kolmandaks. Kokkuvõttes andsid teenitud 58 punkti talle neljanda koha.
Järgmisel, 2007. aastal jätkas Glock iSpordis. Ta võitis viis etappi, oli kolm korda teine ja kaks korda kolmas. Ehkki ta hooaja keskel neli etappi järjest katkestas ja rohkem kui pooltel etappidel poodiumilt välja jäi, piisas sellest siiski sarja võiduks, sest punktid jaotusid väga suure hulga võistlejate vahel: punkte sai 29 sõitjat, esikolmikusse jõudis neist 17 ja etapivõiduni koguni 12.

2008–2009: Toyota

Pärast GP2 maailmameistriks tulekut tahtis juba mitu vormelitiimi Glocki oma ridadesse. Glock sõlmis kolmeaastase lepingu Toyotaga, asendades spordist loobunud Ralf Schumacheri. Tema meeskonnakaaslaseks sai Jarno Trulli.
Mõlemad said hooajal korra poodiumile. Glock oli Hungaroringil isegi teine (Trulli parim koht oli kolmas), kuid kokkuvõttes kogus Trulli, kes stabiilselt punktidele sõitis, 31 punkti ja oli seitsmes, Glock oli 25 punktiga kaheksas.
2009. aasta hooaeg algas Glockile hästi: neljal esimesel etapil jõudis ta punktidele (koos 2008. aasta kahe viimase etapiga kuus korda järjest), kuid edaspidi nii hästi ei läinud: korduvalt jäi ta esimene-teisena punktikohalt välja. Glock ei katkestanud kordagi, aga Trulli jäi endistviisi meeskonna esinumbriks.

2010

Aastal 2010 sõidab Timo Glock Virgin Racingu meeskonnas.
Koriandriviljad

Ravimtaimena

Droogiks korjatakse koriandrivilju siis, kui ligi 80% viljadest on saavutanud täisküpsuse. 
Kuivatatakse temperatuuril 35–40 °C. Droog koosneb täisküpsenud viljadest.
Euroopa farmakopöas käsitletakse droogina vaid selliseid koriandrivilju, mille eeterliku õli (Coriandri aetherolum) sisaldus on vähemalt 0,3%. 
Päevane annus on 3 –7 grammi droogi.

Seespidine kasutamine

Kasutatakse seedehäiretetest tingitud kõhupuhituse, maovalude, iivelduse ja oksendamise korral.
Arütmia ja epilepsia (kergendab) korral suurendab naistel kiima ning puhastab ja paksendab verd. Toimib kerge rahustina. 
Viljad soodustavad sapi ja maomahla eritust. Tõstavad söögiisu.

Vastunäidustused

Ülitundlikkus koriandriviljade suhtes.
Valgusaasta

Valgusaasta on vahemaa, mille valgus läbib vaakumis ühe Juliuse aasta jooksul.
1 valgusaasta = 9,4605 × 10¹² km = 9 460 500 000 000 km = 0,307 parsekit = 63 240 astronoomilist ühikut.
Valgusaasta ligikaudseks väärtuseks võetakse sageli 0,3 parsekit, mis ligikaudu võrdub 9,2 × 10¹² kilomeetriga.
Maabriis

Maabriis ehk ööbriis on öine rannikutuul suunaga rannalt merele. Selle moodustavad tõusva temperatuuri erinevused maa- ja veealadel.
Maapind jahtub öösel kiiremini kui vesi. Õhk on maapinna kohal külmem ja raskem. Seal kujuneb välja kõrgema rõhuga ala. Öösel on õhk veekogude kohal soojem ja seal on madalama rõhuga ala. Õhk liigub kõrgema rõhuga alalt madalama rõhuga alale, siis puhub tuul maalt merele. See ongi maabriis.
Suurimad maabriisid Florida ümbruses.
Elektrooniline kirjastamine

Elektrooniline kirjastamine ehk elektronkirjastamine ehk e-kirjastamine hõlmab e-teavikute (nt e-raamat, e-ajakiri) elektroonilist väljaandmist ning e-raamatukogude ja e-kataloogide koostamist.

Ülevaade

E-kirjastamine on eriti levinud akadeemiliste publikatsioonide väljaandmisel, mille puhul võib eelretsenseeritud teadusajakirjade väljaandmine peagi asenduda e-kirjastamisega. Raamatuid, ajakirju ja ajalehti levitatakse aina enam nutiseadmete kaudu. Raamatuturul kinnitavad kanda iTunesi, Amazoni ja Google Play online-raamatupoed.  Turu-uuringute kohaselt tarbitakse 2015. aasta lõpuks ajakirju ja ajalehti pooltel juhtudel digitaalsel kujul ja kogu lugemisest pool toimub elektroonika vahendusel. Kuigi e-kirjastamise puhul levitatakse teavikuid enamasti interneti vahendusel, siis on ka teisi võimalusi (nt CD või DVD peal). E-kirjastamist kasutatakse ka õppeprotsessile suunatuna, sest selle abil saab kombineerida sisu analüüsivõimalustega (nt kontrolltööde moodulitega), mis teeb õppimise mugavamaks.
E-kirjastamine on akadeemiliste artiklite publitseerimise kõrval aina enam populaarne ka ilukirjanduse puhul. Lugejad võivad e-kirjastustelt leida palju sellist kirjandust, mida tavalises raamatupoes eriti ei müüda ja uute autorite teoseid, mis ei pruugi teiste kirjastuste meelest kasumlikud olla.
Tänapäeval kasutatakse terminit elektrooniline kirjastamine enamasti interneti teel publitseerimise kohta, kuid vanasti tähistati sellega n-ö uut koostamise ja levitamise viisi ehk arvutite abil teksti ja muu sisu loomist.

E-kirjastamise töökäik

E-kirjastamine toimub põhimõtteliselt samamoodi nagu tavaline kirjastamine, välja arvatud kahes aspektis: 1) valmis teose puhul ei kasutata ofsettrükki ja 2) enamasti ei levitata trükitud teost. Kuna teos on elektroonilisel kujul, siis saab seda levitada interneti teel ja online-raamatupoodides. Kasutaja saab teost lugeda veebilehel, nutiseadmes mõne rakenduse abil või näiteks arvutis PDF-vormingus. Vahel on kasutajal võimalik teos ise printida või nõudetrükina tellida.
Elektrooniline levitamine on saanud väga populaarseks tänu sellele, et aina enam kasutatakse nutiseadmeid. Alguses oli igale mobiiliplatvormile (nt Android, Windows) vaja eraldi rakendust, kuid nüüd on võimalik luua rakendusi, mis sobivad kõigile platvormidele ja veebilehitsejatele. E-kirjastamisel kasutatakse kolme digitehnoloogia tunnust: XML-märgendid sisu määratlemiseks, laadileht sisu kujunduse loomiseks ja metaandmed sisu kirjeldamiseks otsingumootoritele. Uue tehnoloogiaga saab luua ekraaniga kohanduva faili, mida saab kasutada erinevates seadmetes ja eri meetoditel levitada.
E-kirjastajatel on kasulik osata programmeerimiskeeli, kuid olemas on ka tarkvarasid, mille abil saab luua ekraaniga kohanduvaid e-teavikuid lihtsamalt. Nende seas on Digital Publishing Suite ja Apple'i iBooks Author. Kõige enam on levinud EPUB-vorming, mida toetavad paljud e-kirjastamise tarkvarad. Samuti on levinud failid laiendiga .folio, mida kasutab Adobe Digital Publishing Suite, et luua e-teavikuid Apple’i seadmetes lugemiseks.
Mart Müürisepp

Mart Müürisepp (sündinud 28. oktoobril 1991Tallinnas) on eesti näitleja.
Ta lõpetas 2011. aastal Jakob Westholmi Gümnaasiumi. Samast aastast töötab Eesti Nuku- ja Noorsooteatris.
Ta on mänginud filmis "Vasha" (2009) Tomi ja filmis "Vasaku jala reede" (2012) Ristot. Ta on kaasa löönud TV3 sarjades "Päikese poole" ja "Unistuste agentuur". 
Aastal 2016 astus üles Kanal 2 sketšisaates "Suur komöödiaõhtu". 2018. aastal juhtis ta koos Katariina Tammega huumorisaadet "Su nädal kõlab tuttavalt".
Oma suhte kohta teatriga on ta öelnud nii: „Ma elan ja hingan teatrit ning suurema osa aastast teen tööd.” 
Tema suuremad rollid teatris on nimiosa "Väikeses Gavroche'is" ja Gregor Samsa roll "Metamorfoosis".

Isiklikku

Müürisepp oli pikalt suhtes NUKU teatri näitleja Kaisa Seldega.
Koosdisainimine

Koosdisainimine (inglise k. co-design, vahel ka koosloome eesti k) on väljakujunenud lähenemine loomingulisele praktikale. Koosdisaini alustaladeks on Skandinaavias 1970. aastatel välja töötatud osalusdisaini tehnikad. Koosdisainimist kasutatakse tihti kaasloomise juures oleva terminina.
Koosloome peegeldab traditsiooniliste disainer-kliendisuhete fundamentaalset muutust. Kaasautoreklaamipõhine lähenemine võimaldab paljudele inimestele loominguliselt kaasa aidata probleemide sõnastamisel ja lahendamisel. Selline lähenemisviis läheb kaugemale konsulteerimisest, arendades ja süvendades võrdset koostööd kodanike vahel, kes konkreetset väljakutset lahendavad või üritavad lahendada. Koostöös peamine juhtmõte on see, et kasutajad, kes on oma kogemuse "eksperdid", on projekteerimisprotsessi keskmes.
Seda terminit kasutatakse erinevates valdkondades, nt disaini, arhitektuuri, maastikuarhitektuuri, toote disaini, jätkusuutlikkuse, graafilise disaini ning planeerimise juures.

Ajalugu

1960. paiku kasvas kogukonnaga arvestamise nõudlus suurema otsuse langetamistel. 1965. aastal Suurbritannias sündis esmakordselt idee, et rahval peaks olema võimalus oma koosloome meetodeid jagada, (Taylor, 1998, lk 86) ent osaliste poolt panustatava töö suurus polnud sugugi võrdne. Koosdisainimine on püüdnud luua platvormi projekteerimisprotsessi aktiivseks osalemiseks lõppkasutajatele.

Skandinaavia

Koosdisainimine on tegeliku alguse saanud Skandinaaviast, kus algusaastatel nimetati seda ühisdisainiks (inglise k. cooperative design). 
Kui antud meetodid aga jõudsid Ühendriikidesse, otsustati, et cooperative design ei ole õige termin, mida kasutada, kuna tegemist ei olnud näost-näkku infovahetusega, siis otsustati kutsuda antud meetodit participatory design nime pidi.
Skandinaaviast tulenevad andmed koosdisainimise kohta põlinevad 1970. aastatest, kus tegeleti  nn kollektiivse ressursside lähenemisega ning töötati välja strateegiad ja tehnikad, mis mõjutavad töökohtades kasutatavate arvutirakenduste kavandamist ning rakendamist. Norra Raua- ja metallitööliste liidu projekt (NJMF) astus esimese sammu traditsioonilistest teadusuuringutest inimestega töötamise poole, muutes otseselt ühistusse kuuluvate osapoolte tähtsust.
Palmburgi sild

Palmburgi sild (saksa keeles Palmburger Brücke) on 1938. aastal ehitatud sild üle Pregeli jõe Kaliningradis. 
Neljarealise silla kõik sõidurajad lõhati Teise maailmasõja ajal. Kaks neist taastati 1970. aastatel, kahe asemele ehitati uued alles 2015. aastal. 
Kaua varemetes olnud sild on ajendanud tuntud linnalegendi (vaata allpool). Vaadet sillale on kasutatud mitmes sõjafilmis, nagu "Kohtumine Elbel", "Ženja, Ženjake ja katjuuša" ja "Kilp ja mõõk".

Nimi

Sild sai nime läheduses asuva mõisa järgi, mille omanik kasvatas kasvuhoonetes eksootilisi taimi, sealhulgas palme.
Pärast sõda, kui osa Ida-Preisimaast liideti Nõukogude Liiduga, hakkas venekeelne elanikkond silda kutsuma Berliini sillaks (Берлинский мост) ja vana nime enam ei kasutanud.

Ajalugu

Levis arvamus, et taganevad Saksa väed avasid silla ning järgneva kuuekümne aasta jooksul ei suudetud seda alla lasta. See on linnalegend, sest sild polnud mitte avatav, vaid monoliitne konstruktsioon. Silla elemendid betoneeriti vahetult silla postidele. Võib öelda, et jõe kohal oli see konsoolsild ja kallaste kohal talasild.
Silla konstruktsioon oli eriline selle poolest, et tugipostidel paigutusid pikendatud sillatalad konsoolselt, toetades otstega keskmist tala. Tala kandsid kaks tuge, millest kaldapoolses olid miinikambrid silla õhkimiseks. Konsoolsete talade vahel, jõe keskosa kohal, oli eraldi tala, mis püsis kaldapoolsete elementide vastukaalul. Vajaduse korral sai silla õhkida nii, et kaldapoolsed talad vajuksid maha ja kesktala kukuks jõkke.
Ööl vastu 30. jaanuari 1945 andis Königsbergi komandant kindral Otto Lasch käsu sild õhkida, et hoida tagasi Punaarmee pealetungi. Nagu silla arhitekt oli planeerinud, kukkusid kesktalad jõkke ja vähendasid laevatee sügavust. Nõukogude väed jäidki neile positsioonidele kuni 6. aprillini 1945.
Pärast rinde läbimurdmist ühendati Pregeli kaldad madala puusillaga ja soistele kallastele laotati palkidest tee. 1970. aastatel taastati pool silda (2 sõidurida).
21. sajandi alguses hakati projekteerima uut silda.  Aastal 2012 alustati silla ehitustöid: Palmburgi silla kõrvale paigaldati 22 tugisammast uue silla jaoks.
Uus (Berliini) sild üle Vana- ja Uus-Pregeli jõeharude Kaliningradi lõunapoolsel ümbersõiduteel avati pidulikult liikluseks 9. detsembril 2013. Sillaühenduse kogupikkus on 1,78 km.
Vana silda asuti lammutama 2014. aastal.
Sillatugede lammutamisel 13. jaanuaril 2015 varises konstruktsioon kokku. Sillal olid rasketehnika ja inimesed, neli töölist hukkus ja kaks sai raskelt vigastada.
Abbe Nilsson

Abbe Nilsson on tegelane Astrid Lindgreni raamatutes "Madlike" ning "Madlike ja Jaanikingu põnn".
Abbe on Madlikese 15-aastane naabripoiss. Ta on kõhetu, aga ilus poiss heledate juuste, siniste silmade ja suure suuga. Pügamata juuksepahmaku peale surub ta tihti oma soni. Madlike on otsustanud, et kui mingi abiellumine vajalik on, siis abiellub ta just Abbega, kuigi poiss sellest veel midagi ei tea.
Abbe küpsetab suhkrukringleid ja müüb neid turul, kuigi tegelikult peaks kringleid küpsetama isa ja turul peaks seisma ema, aga enamasti jääb kõik poja õlgadele. Abbe ise tahaks hoopis meremeheks saada. Vahel kaalub ta ka Siberi suure raudtee vedurijuhi või aareteotsija ametit. Köögis küpsetades jutustab ta Madlikesele lugusid sõjast, mõrtsukatest ja vaimudest. Muuhulgas jutustas ta ka, et on pärit krahvisoost ning tal on kummitav vaarisa „kõrgestisündinud krahv Abbe Nilsson Krook“. Vahel ta küll lollitab väikese Madlikesega, aga tegelikult on ta hea poiss. Õhtuti käib Abbe akna taga kuulamas, kuidas Jaanikingul enne magama jäämist lauldakse, pärast ära hiilides on ta väga ettevaatlik, et mitte nartsisse maha tallata.
Jõulude puhul on Abbe ainus, kes kodu koristada üritab ning ta seab üles ka päkapikkudega plakati. Lisaks ostab ta jõulukingiks vanematele valge varjuga petrooleumlambi, mille jaoks ta pikalt raha teenis. Vanemad seevastu unustavad tema kingituse aastast aastasse ära. Samas on isa Abbe üle uhke ja kutsub teda "minu poeg" ning tahab vahel midagi poja heaks teha - kuigi paljuski enesetõestuseks.
Abbel on kaks küülikut – hall nimega Mams ja pruun nimega Paps. Nad saavad pojad, aga pojad saab Paps, mitte Mams. Lisaks loomadele meeldivad Abbele jõnglased, ka Kaisa. Ta tähendab, et üldse meeldib ta ka kõigile Jaanikingu tüdrukutele – tõsi, ta pole päris kindel kuidas on lood Alvaga.
Chersodromus

Levila

Selle perekonna liigid on endeemsed Mehhikos.